स्पोटिफाई

स्पोटिफाई एक स्विडेनी सङ्गीत प्रवाह तथा मिडिया सेवा प्रदायक हो जसलाई २३ अप्रिल २००६ मा डेनियल एक र मार्टिन लोरेन्टजोनद्वारा स्थापित गरिएको थियो। सेप्टेम्बर २०२४ सम्ममा, यो सङ्गीत प्रसारण सेवाहरूको सबैभन्दा ठूलो प्रदायकहरू मध्ये एक थियो, जसमा ६४ करोड भन्दा बढी मासिक सक्रिय प्रयोगकर्ताहरू रहेका थिए भने यसमन २५.२ करोड भुक्तानी ग्राहकहरू समावेश थिए। यो लक्जमबर्ग सहरमा-आधारित नियन्त्रक कम्पनी स्पोटिफाई प्रविधि लिमिटेड मार्फत न्युयोर्क स्टक एक्सचेन्जमा सूचीबद्ध छ।

स्पोटिफाईले डिजिटल प्रतिलिपि अधिकार अन्तर्गत रेकर्ड गरिएको श्रव्य सामग्रीहरू प्रदान गर्दछ, जसमा रेकर्ड लेबल र मिडिया कम्पनीहरूबाट १० करोड भन्दा बढी गीतहरू र ६० लाख पोडकास्ट शीर्षकहरू समावेश छन्। भुक्तान सेवाको रूपमा सञ्चालन गर्दै, आधारभूत सुविधाहरू विज्ञापन र सीमित नियन्त्रणको साथ नि:शुल्क छन्। जबकि अतिरिक्त सुविधाहरू, जस्तै अफलाइन श्रवण र व्यावसायिक-मुक्त श्रवण, सशुल्क सदस्यता मार्फत प्रस्ताव गरिन्छ। प्रयोगकर्ताहरूले कलाकार, एल्बम, वा शैलीमा आधारित सङ्गीत खोजी गर्न सक्दछन्, र प्लेलिस्टहरू सिर्जना गर्न, सम्पादन गर्न र साझेदारी गर्न सक्दछन्। 

डिसेम्बर २०२२ सम्म, १८४ बजारहरूमा कुल उपलब्धताको साथ स्पोटिफाई युरोपका अधिकांश भू-भागहरू, साथै अफ्रिका, अमेरिका, एसिया र ओसिनियामा उपलब्ध छ। यसको प्रयोगकर्ता र ग्राहकहरू मुख्यतया अमेरिका र युरोपमा आधारित छन् जसमा संयुक्त रूपमा कुल प्रयोगकर्ताको लगभग ५३% प्रयोगकर्ताहरू र राजस्वको लागि ६७% योगदान दिइरहेका छन्। मुख्यभूमि चीनमा यसको कुनै उपस्थिति छैन र यहाँको बजारमा क्युक्यु सङ्गीतको प्रभुत्व छ। यो सेवा विन्डोज, म्याकओएस र लिनक्स कम्प्युटर, आइओएस र एन्ड्रोइड स्मार्टफोन र ट्याब्लेटहरू, स्मार्ट होम उपकरणहरू जस्तै अमेजन इको र गुगल नेस्ट शृङ्खलाकम उत्पादनहरू, र रोकु जस्ता डिजिटल मिडिया प्लेयरहरू सहित अधिकांश उपकरणहरूमा उपलब्ध छ। डिसेम्बर २०२३ सम्ममा, स्पोटिफाई विश्वको ४७औँ सबैभन्दा बढी हेरिएको वेबसाइट थियो जसमा यसको ट्राफिकको २४.७८% संयुक्त राज्य अमेरिकाबाट आएको थियो र सेमरसद्वारा प्रदान गरिएको तथ्याङ्क अनुसार ब्राजिल ६.५१% को साथ दोस्रो स्थानमा रहेको थियो।

भौतिक वा डाउनलोड बिक्रीको विपरीत, जसले कलाकारहरूलाई प्रति गीत वा एल्बम बेचेको निश्चित मूल्य दिन्छ, स्पोटिफाईले कुल गीतहरूको अनुपातको रूपमा कलाकार प्रसारणहरूको सङ्ख्याको आधारमा रोयल्टी भुक्तान गर्दछ। यसले आफ्नो कुल राजस्वको लगभग ७०% अधिकार धारकहरू (प्रायः रेकर्ड लेबलहरू)लाई वितरण गर्दछ, जसले त्यसपछि व्यक्तिगत सम्झौताहरूको आधारमा कलाकारहरूलाई भुक्तानी गर्दछ। जबकि केही सङ्गीतकारहरूले स्पोटिफाईको रोयल्टी संरचना र रेकर्ड बिक्रीमा यसको प्रभावको बारेमा आपत्ति व्यक्त गरेका छन्। अरूले पाइरेसीसँग लड्नको लागि एक वैध विकल्प प्रदान गर्न र प्रत्येक पटक कलाकारहरूलाई उनीहरूको सङ्गीत बजाउँदा पारिश्रमिकको लागि यसको प्रशंसा पनि गरेका छन्।

 सन्दर्भ सामग्रीहरू 

 बाह्य कडीहरू 




श्रेणी:स्पोटिफाई
श्रेणी:एन्ड्रोइड (सञ्चालन प्रणाली) सफ्टवेयर
श्रेणी:विन्डोज सफ्टवेयर
श्रेणी:आइओएस सफ्टवेयर
श्रेणी:सङ्गीत प्रवाह सेवाहरू
श्रेणी:लक्जेम्बर्ग सहरमा आधारित कम्पनीहरू